Byrettens beslutning, om at gennemføre en børnesagkyndig undersøgelse før hovedforhandling i forældremyndighedssag blev stadfæstet
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 4. juni 2010 satte Østre Landsret retten i retsbygningen, Bredgade 42,
København.

Som dommere fungerede landsdommerne Lodberg, Taber Rasmussen og Lise Leth-

Nissen, førstnævnte som rettens formand.

Som protokolfører fungerede Medarbejder ved retten.

Der foretoges   

12. afd. kære nr. B-1566-10:

Mor

(advokat Jytte Thorbek)

mod

Far

(advokat Mai Stengaard Armstrong)

Ingen var mødt eller indkaldt.

Der fremlagdes kæreskrift af 21. maj 2010, hvorved advokat Jytte Thorbek på vegne

af Mor har kæret Hillerød Rets beslutning af 11. maj 2010 (BS 11-485/2010) om gen-

nemførelse af en børnesagkyndig undersøgelse forud for hovedforhandling i sagen.

Advokat Jytte Thorbek har endvidere fremsendt en supplerende redegørelse af 31. maj

2010.



/

- 2 -

Der fremlagdes endvidere dommerens fremsendelsesbrev af 26. maj 2010 og udskrift

af retsbogen med den kærede afgørelse.

Indkærede har ikke udtalt sig vedrørende kæren.

Dommeren har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Advokat Jytte Thorbek har på vegne Mor blandt andet nedlagt påstand om, at den

fælles forældremyndighed over fællesbarnet, Barn, født Dato 2007, ophæ-ves, og at

forældremyndigheden tillægges moderen alene. Advokat Mai Armstrong har på vegne

Far nedlagt påstand om, at den fælles forældremyndighed opretholdes.

Advokat Jytte Thorbek har navnlig anført, at det under det forberedende retsmøde den

3. maj 2010, hvor den børnesagkyndige var til stede, viste sig, at der var betydelige

sprogpro-blemer i forbindelse med drøftelserne med navnlig faderen. Advokat

Thorbek finder det af afgørende betydning, at parterne under en hovedforhandling har

lejlighed til under sæd-vanlige retsgarantier og strafansvar at afgive forklaring, før en

børnesagkyndig undersøgel-se gennemføres. Baggrunden for en forlods

børnesagkyndig undersøgelse er yderligere svækket, da den børnesagkyndige, der var

til stede den 3. maj 2010, og som skulle forestå undersøgelsen, nu er trådt tilbage af

helbredsmæssige årsager.

Der findes ikke regler, der foreskriver, at en børnesagkyndig undersøgelse først kan

finde sted, efter at hovedforhandlingen i en forældremyndighedssag er påbegyndt.

Landsretten finder ikke grundlag for at tilsidesætte det skøn, som dommeren har

udøvet ved sin beslutning om at gennemføre en børnesagkyndig undersøgelse først.

Landsretten finder ikke, at det oplyste om sproglige problemer eller den

nødvendiggjorte udskiftning af børnepsykologen kan føre til andet resultat. Som følge



/

heraf stadfæstes byrettens beslut-ning om at foretage en børnesagkyndig undersøgelse

forud for hovedforhandlingen.



/

- 3 -

T h i b e s t e m m e s

Hillerød Rets afgørelse om at gennemføre en børnesagkyndig undersøgelse, før

hovedfor-handling i forældremyndighedssagen stadfæstes.

Sagen sluttet.

Retten hævet.

(Sign.)